Променлива ѕвезда од типот на PV Телескоп

Променлива ѕвезда од типот на PV Телескоп (PV Tel-променлива, PVTEL) — вид променлива ѕвезда според Општиот каталог на променливи ѕвезди. Класата се дефинира како „хелиумски суперџиновски Bp-ѕвезди со слаби водородни линии и засилени линии од He и C“. Тоа значи дека водородните спектрални линии на овие ѕвезди се послаби отколку што би било нормално за ѕвезда од класата B, додека пак хелиумските и јаглеродните линии се посилни. Прототипна ѕвезда на оваа категорија е HD 168476, наречена и PV Телескоп, која претрпува мали но сложени колебања во сјајноста и радијалната брзина. PV Tel-ѕвездите се крајно сиромашни со водород во споредба со другите ѕвезди од класата B и ја менуваат сјајноста во временски опсези од неколку часа до неколку години. Во 2008 г. имало 12 потврдени  PV Tel-променливи во Општиот каталог на променливи ѕвезди.

Променливите ѕвезди од овој тип се делат на три различни вида зависно од спектралниот тип: тип I (доцни B-ѕвезди и A-ѕвезди), тип II (O-ѕвезди и рани B-ѕвезди) и тип III (F- и G-ѕвезди). Оние од типот III секогаш се богати со јаглерод и сиромашни со водород, додека пак оние од типовите I и II не секогаш изобилуваат со јаглерод. Поврелите типови пулсираат побрзо од постудените.

 Список 
Ова е список на избрани PV Tel-променливи од интерес за аматерската и професионалната астрономија. Освен ако не е поинаку укажано, наведените  величини се во V-појасот.

 Ѕвезда Најг.величина Најм.величина Тип Спектралентип Ипсилон Стрелец 4,43 4,65 Iвоедно и спектроскопска двојка, можеби затемнувачка F2p HD 182040 6,95 7,17 III C... HM Вага 7,42 7,63 III C KS Персеј 7,60 7,85 I A5Iap PV Телескоп 9,24 9,40 I B5p BD +1 4381 9,47 9,60 I F CD -35 11760 9,62 9,83 I B4Ibe HD 160641 9,78 10,08 II sdOC9,5II-III_He40 DN Лав 9,91 10,00 II Bp HD 124448 9,94 10,03 II B3p NO Змија 10,27 10,39 I B V1920 Лебед 10,30 10,41 I B2/3 CPD -58 2721 10,40 10,60 I B+... BD -9 4395 10,44 10,63 II B LS IV -1 2 10,95 11,05 I OB+

 Белешки 

 Наводи 


Категорија:Променливи ѕвезди